EkBass/fiwiki-20250220-pages-articles huggingface dataset:
Morton DaCosta

Morton DaCosta (synt. Morton Tecosky, 7. maaliskuuta 1914 Philadelphia, Pennsylvania – 29. tammikuuta 1989 Redding, Connecticut) oli yhdysvaltalainen teatteri- ja elokuvaohjaaja ja näyttelijä. Hän aloitti Broadwaylla näyttelijänä ennen siirtymistään ohjaajaksi. DaCosta ohjasi muun muassa näytelmät The Skin Of Our Teeth (1943), It’s A Gift (1945), Hamlet (1945), Plain And Fancy (1955) ja No Time For Sergeants (1955), joita seurasivat menestykselliset Auntie Mame (1956) ja The Music Man, joista hän ohjasi myös elokuvaversiot Jännittävä tätini (1958) ja Musiikkimies (1962). DaCosta jatkoi ohjaamista teatterissa aina 1980-luvun puoleenväliin saakka. == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset teatteriohjaajat Luokka:Yhdysvaltalaiset teatterinäyttelijät Luokka:Vuonna 1914 syntyneet Luokka:Vuonna 1989 kuolleet
Hesco-linnoite

thumb|Irakin armeijan rakennusjoukot täyttävät kauhakuormaajalla 120 cm:n korkuista Hescoa. Hesco-linnoite on tulvavallien ja sotilaallisten linnoitteiden rakentamiseen käytetty suurikokoinen vahvistettu hiekkasäkki. Säkin kehitti 1980-luvulla Hesco Bastion -niminen yritys. Tukirakennelmana on koottava rautalankaverkko, jonka sisällä on kestävä kangassäkki. Niitä ovat käyttäneet Yhdysvaltain armeija Irakissa ja Nato AfganistanissaJesper Huor: I väntan på talibanerna, s. 218. Ordfront, 2011. tukikohdissaan suojana räjähteitä ja ammuksia vastaan. Alkujaan Hesco suunniteltiin tulvasuojaksi ja eroosion estämiseksiFlood Fighting Structures Demonstration and Evaluation Program , United States Army Corps of Engineers, Engineer Research and Development Center, Factsheet January 2006. viitattu 5.6.2011., mutta 1990-luvulla niistä tuli suosittuja turvallisuuskäytössä.Engineers wall Dobol , The Talon, Operation Joint Endeavour, 6.12.1996. Viitattu 5.6.2011. Niitä käytetään edelleen myös alkuperäiseen tarkoitukseen, esimerkiksi vallien rakentamiseen 2005 New Orleansin hurrikaani Katrinan jälkeen ennen kuin hurrikaani Rita iski muutaman päivän kuluttua.Hesco Bastion – A simple approach to flood protection and much more , Progressive Engineer, 2006. Viitattu 5.6.2011. ==Lähteet== == Aiheesta muualla == Luokka:Tulvat Luokka:Linnoitukset
Aditya Chopra

Aditya Chopra (; s. 21. toukokuuta 1971 Bombay, Maharashtra, Intia) on intialainen elokuvaohjaaja, -tuottaja ja -käsikirjoittaja, joka työskentelee hindinkielisessä elokuvateollisuudessa. Hän on ohjannut neljä elokuvaa: Dilwale Dulhania Le Jayenge (1995), Mohabbatein (2000), Rab Ne Bana Di Jodi (2008) ja Befikre (2016). Hän on tuottanut menestyselokuvia kuten Dhoom (2004), Veer-Zaara (2004), Bunty Aur Babli (2005), Fanaa (2006), Dhoom 2 (2006), Chak De! India (2007), Ek Tha Tiger (2012), Jab Tak Hai Jaan (2012), Dhoom 3 (2013), Sultan (2016) ja Tiger Zinda Hai (2017). Chopra on elokuvantekijä Yash Chopran poika ja Uday Chopran veli. == Yksityiselämä == Chopra meni naimisiin näyttelijä Rani Mukerjin kanssa Italiassa 21. huhtikuuta 2014. Heidän tyttärensä syntyi joulukuussa 2015. == Lähteet == == Aiheesta muualla == * * Luokka:Intialaiset elokuvaohjaajat Luokka:Intialaiset elokuvatuottajat Luokka:Intialaiset elokuvakäsikirjoittajat Luokka:Vuonna 1971 syntyneet Luokka:Elävät henkilöt
Mikael Johansson

Mikael Johansson voi tarkoittaa seuraavia henkilöitä: *Mikael Johansson, ruotsalainen entinen jääkiekkoilija (s. 1966) ja olympiamitalisti, nykyinen jääkiekkovalmentaja *Mikael Johansson, ruotsalainen jääkiekkoilija (s. 1981) *Mikael Johansson, ruotsalainen jääkiekkoilija (s. 1985) *Mikael Johansson, ruotsalainen poliitikko
Hulluruohot

Hulluruohot (Datura) ovat koisokasveihin kuuluva myrkyllinen kasvisuku. Hulluruohoja käytetään niiden myrkyllisyydestä huolimatta päihteinä ja lääkkeinä. Suvun kasvit ovat Suomessa laillisia. Okahulluruoho eli hulluruoho (Datura stramonium) kasvaa Suomessa harvinaisena esimerkiksi puutarhakasvina ja villiintyneissä puutarhoissa. Se kuitenkin menestyy hyvin ja lisääntyy itsestään. Suvun tieteellinen nimi Datura perustuu hulluruohon hindinkieliseen nimitykseen धतूरा dhatūraAmerican Heritage Dictionary: datura ja pohjimmiltaan sanskritin sanaan धत्तूर dhattūra (karkeasti suomennettuna ’valkoinen piikkiomena’).Monier Monier-Williams, A Sanskrit-English Dictionary. == Lajeja ja muunnoksia == * Datura discolor * Datura ferox – tuimahulluruoho * Datura innoxia (inoxia) – nukkahulluruoho * Datura kymatocarpa * Datura leichhardtii * Datura metel – tuoksuhulluruoho * Datura quercifolia * Datura reburra * Datura stramonium – okahulluruoho ** Datura stramonium var. stramonium – valko-okahulluruoho ** Datura stramonium var. tatula – ruso-okahulluruoho * Datura wrightii == Myrkyllisyys == Hulluruohot sisältävät myrkyllisiä antikolinergisia tropaanialkaloideja kuten skopolamiinia, hyoskyamiinia ja atropiinia. Kasveista voidaan myös erotella kemiallisesti skopolamiini, jota käytetään tyrmäystippoina ja deittiraiskaushuumeena.Colombian Devil's Breath VICE 22.7.2007. Skopolamiinia käytetään myös lääkkeenä: esimerkiksi lääkelaastareissa, joita käytetään ehkäisemään voimakasta matkapahoinvointia tai merisairautta, jos yleisemmin käytetyt lääkkeet kuten syklitsiini, eivät tehoa. == Päihdekäyttö == Päihteenä hulluruohot ovat deliriantteja, joskin niiden päihdekäyttö voi olla hyvinkin vaarallista ja johtaa jopa kuolemaan. Hulluruohon myrkyllisyys riippuu kasvin iästä, kasvupaikasta, kasvin osista ja kasvupaikan sääolosuhteista, mistä johtuen päihdekäytössä ”sopivan annoksen” määrittäminen on käytännössä mahdollista vain laboratorio-olosuhteissa. Kirjailija-antropologi Carlos Castaneda väittää kirjoissaan käyttäneensä hallusinogeenistä Datura inoxia -nimistä lajia Meksikossa opettajansa ”Don Juanin” opastuksella 1960-luvulla. Lajinmäärityksestä on tosin epävarmuutta. Useimmiten hulluruoho aiheuttaa käyttäjälleen hallusinaatioita, joita kasvia käyttäneet kuvaavat yleensä erittäin epämiellyttäviksi, pelottaviksi ja todentuntuisiksi. == Katso myös == * hullukaalit (Hyoscyamus) == Lähteet == == Aiheesta muualla == * Suomen Lajitietokeskus: Hulluruohot (Datura) * Kassu – Kasvien suomenkieliset nimet: Hulluruohot (Datura) * Funet: Hulluruohot (Datura) * ITIS: Datura * United States Department of Agriculture (USDA): Datura * Flora of China: Datura * Pherobase: Floral volatiles of Genus Datura *
Ammunnan maailmanmestaruuskilpailut 1936

Vuoden 1936 ammunnan maailmanmestaruuskilpailut järjestettiin Berliinissä 26. heinäkuuta - 1. elokuuta juuri ennen Berlinin kesäolympialaisia. Ohjelmassa oli vain haulikkoammuntaa. Eläviä kyyhkysiä pudoteltiin Roomassa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: Trap Jozef Kiszkurno 273 Gyula Halasy 272 Kurt Schöbel Saksa 270 Trap, joukkueet Sandor Dora Gyula Halasy Sandor Lumniczer Istvan Strassburger Saksa Kyyhkysammunnan Roomassa voitti Italian Ciardi Adriano.Lista kyyhkysammunnan maailmanmestareista ==Lähteet== * Kansainvälisen ampumaurheiluliiton (ISSF) tietokanta ===Viitteet=== Luokka:Vuoden 1936 urheilu 1936 Luokka:Berliinin urheilu Luokka:Rooman urheilu Maailmanmestaruuskilpailut 1936
Datura

Datura voi tarkoittaa seuraavia: * hulluruohot (Datura) koisokasvien heimoon kuuluva kasvisuku * Datura, italialainen elektronisen musiikin yhtye * 1270 Datura, asteroidi *Datura tai harha jonka jokainen näkee, Leena Krohnin kirja vuodelta 2001
Capitani Romani -luokka

Capitani Romani -luokka oli Italian laivaston suunnittelema kahdentoista aluksen kevyt risteilijäluokka. Aluksista valmistui toisen maailmansodan aikana kuitenkin vain kolme. == Aseistus == Alusten pääaseistuksena oli kahdeksan 135 millimetrin 45 pituuskaliiperin Ansaldon ja OTOn valmistamaa tyypin 1938 tykkiä, jotka oli asennettu neljään kaksoistorniin. Tornien panssarointi oli kilvessä 10-20 millimetriin ja sivuilla ja katossa kuusi millimetriä. Tykkeihin oli myös ilmatorjuntaan soveltuvia ampumatarvikkeita. Apuaseina oli alkuperäisen suunnitelman mukaisten 65 millimetrin 64 pituuskaliiperin tykkien sijaan kahdeksan Bredan tyypin 1932 37 millimetrin 54 pituuskaliiperin ilmatorjuntatykkiä, jotka oli asennettu yksiputkisina asennuksina kummallekin kyljelle. Tykeistä kolme oli etuosan kansirakenteissa ja neljäs varakomentosillan sivulla. Aluksilla oli myös taaemman savuhormin ympärillä neljä kaksiputkista Scottie & OM:n tyypin 1941 20 millimetrin 70 pituuskaliiperin ilmatorjuntatykkiä, jotka oli asennettu modifioidulle RM35 jalalle. Lisäksi aseistusta täydensivät muutama kahdeksan millimetrin ja 6,5 millimetrin siirrettävä konekivääri, jotka normaalisti olivat etu- ja puolikansilla. Torpedoputket oli asennettu kahteen neljän putken ryhmään. Aluksilla oli putkissa kahdeksan Si 270/533,4 x 7,2 type M -torpedoa sekä varalla neljä. Torpedo painoi 1 715 kilogrammaa ja niissä oli mahdollisuus asentaa kolme eri nopeutta, jotka mahdollistivat 4000, 8000 ja 12000 metrin etäisyydet. Torpedoputkien suuntaus oli mahdollista kolmeen eri suuntaan sekä oikealle että vasemmalle. Sukellusveneidentorjuntaan aluksilla oli kaksikymmentäneljä 100 kilogramman syvyyspommia. == Alukset == Capitani Romani -luokan risteilijätWhitley, M. J. s. 142 Nimi Telakka Kölinlasku Vesille Valmis Kohtalo RN Attilio Regolo OTO, Livorno 28. syyskuuta 1939 28. elokuuta 1940 14. toukokuuta 1942 poistettu palveluksesta 24. heinäkuuta 1948 RN Caio Mario OTO, Livorno 28. syyskuuta 1939 17. elokuuta 1941 ei upotettu 1944 RN Claudio Druso Cantieri del Tirreno, Riva Trigoso 27. syyskuuta 1939 ei ei romutettu 1941 RN Claudio Tiberio OTO, Livorno 16. syyskuuta 1940 ei ei romutettu 1941 RN Cornelio Silla Ansaldo, Genova 12. lokakuuta 1939 28. kesäkuuta 1941 ei upotettu heinäkuussa 1944 RN Giulio Germanico Castellamare 11. toukokuuta 1940 20. heinäkuuta 1941 ei upotettu 11. syyskuuta 1943 RN Ottaviano Augusto CNR, Ancona 23. syyskuuta 1939 31. toukokuuta 1942 ei upotettu 1. marraskuuta 1943 RN Paolo Emilio Ansaldo, Genova 12. lokakuuta 1939 ei ei romutettu 1941 RN Pompeo Magno CNR, Ancona 23. syyskuuta 1939 28. elokuuta 1941 24. kesäkuuta 1943 koululaivaksi 1964 RN Scipione Africano OTO, Livorno 28. syyskuuta 1939 12. tammikuuta 1941 23. huhtikuuta 1943 poistettu palveluksesta 9. elokuuta 1948 RN Ulpio Traiano CNR, Palermo 23. syyskuuta 1939 30. marraskuuta 1942 ei upotettu 3. tammikuuta 1943 RN Vipsanio Agrippa Cantieri del Tirreno, Riva Trigoso lokakuu 1939 ei ei romutettu 1941 == Lähteet == * * === Viitteet === *
Looking for Richard

Looking for Richard on Al Pacinon ohjaama dokumenttielokuva, joka sai ensi- iltansa 11. lokakuuta 1996. Se on Pacinon esikoisohjaus, ja hän myös esiintyy elokuvassa sekä toimi sen tuottajana. Elokuvassa esitetään valittuja kohtauksia William Shakespearen näytelmästä Rikhard III sekä analysoidaan laajemmin Shakespearen roolia ja merkitystä populaarikulttuurissa. ==Näyttelijät== ==Aiheesta muualla== * *Looking for Richard Rotten Tomatoesissa Luokka:Vuoden 1996 dokumenttielokuvat Luokka:Yhdysvaltalaiset dokumenttielokuvat
Jimmy Rodgers (koripallovalmentaja)

James Donald ”Jimmy” Rodgers (s. 12. maaliskuuta 1943 Oak Park, Illinois) on yhdysvaltalainen uransa päättänyt koripallovalmentaja. Rodgers aloitti NBA- valmentamisen vuonna 1971, jolloin hän siirtyi Cleveland Cavaliersin apuvalmentajaksi. Hän toimi tehtävissä vuoteen 1979 asti, jonka jälkeen hän liittyi Boston Celticsin apuvalmentajaksi vuosiksi 1979–1988. Ensimmäistä kertaa Rodgers toimi päävalmentajana vuonna 1988, jolloin hänet nostettiin Celticsin päävalmentajaksi. Hän oli seuran päävalmentajana kaksi kautta, kunnes sai potkut. Vuonna 1991 Rodgers aloitti Minnesota Timberwolvesin päävalmentajana, mutta sai potkut tammikuussa 1991. Tämän jälkeen hän on toiminut myös Chicago Bullsin valmentajistossa. == Lähteet == == Aiheesta muualla == * Basketball-Referencen valmentajaprofiili Luokka:Yhdysvaltalaiset koripallovalmentajat Luokka:Vuonna 1943 syntyneet Luokka:Elävät henkilöt
Pakanuus ja kristinoppi

Pakanuus ja kristinoppi: Tutkielma vertailevan uskontotieteen alalta () on Rafael Karstenin vuonna 1910 ilmestynyt kirja. Teoksessa Karsten pyrki osoittamaan kristinuskon ja Vähä-Aasian ”pakanallisten” uskontojen läheisen sukulaisuuden. Karsten arvosteli myös kristillistä moraalia. Karstenin mukaan yliluonnollinen todellisuuskäsitys yhdistettynä henkiseen suvaitsemattomuuteen teki keskiajalla mahdolliseksi vääräuskoisten vainot. Luterilaisessa reformaatiossa tilanne muuttui vain siten, että ”erehtymättömän kirkon sijaan saatiin erehtymätön kirja”. Teologiasta tuli ”puutteellisten poliisilaitosten täydentäjä”. Valtiokirkko oli Karstenille alistamisen tunnus, joka ”tukahduttaa kaikkia itsenäisen ajattelemisen ilmauksia”. == Lähteet == Luokka:Kirjat uskontotieteestä Luokka:Kirjat kristinuskon kritiikistä Luokka:Suomalaiset tietokirjat Luokka:Vuoden 1910 kirjat
Yli-Nampa

Yli-Nampa on kylä Rovaniemellä. Se sijaitsee Sodankyläntien varrella noin 50 kilometrin päässä kaupungista. Kylän palveluihin kuuluivat Yli-Namman koulu sekä päivittäistavarakauppa. ==Kirjallisuutta== *Dannberg, Eino (toim.): Nammankylien historiikki : Alanampa, Ylinampa, Tiainen ja Niesi. Nammankylän Nuorisoseura ry, 1994. ISBN 951-97053-2-5. Luokka:Rovaniemen kylät
Prometheus-seura

Prometheus-seura ( ’ylioppilasyhdistys Prometheus’) oli vuosina 1905–1914 toiminut suomalainen yhdistys. Yhdistyksen puheenjohtaja oli Edvard Westermarck, varapuheenjohtaja Georg Schauman ja sihteeri Svante Dahlström. Muita seuran toimintaan osallistuneita olivat muun muassa Rafael Karsten, Rolf Lagerborg, Knut Tallqvist, Wilhelm Bolin, Yrjö Hirn, Hjalmar Magnus Eklund, Harry Federley, Alma Söderhjelm, Gunnar Castrén, K. H. Wiik, Viktor Heikel, Ernst Lampén ja Hermann Friedmann. Yhdistys vaati uskonnonopetuksen poistamista koulujen yläluokilta, siviiliavioliiton hyväksymistä ja valapakon poistamista oikeudenistunnoista. Yhdistys arvosteli kristinuskon moraalia pitäen sitä vanhentuneena.Hakusana vapaa-ajattelu teoksessa Westermarck, Edvard: Minnen ur mitt liv (1927) Yhdistys perustettiin Helsingin yliopiston yliopistonuorison keskuudessa 20. lokakuuta 1905 hieman ennen suurlakon alkua. Seura oli aatteellisesti sekularistinen, humanistinen ja liberalistinen. Sen periaatteiden taustat palautuivat yleiseurooppalaiseen murrokseen, jossa empirismi, evolutionismi ja liberalismi saivat kannatusta oppineistossa. Seuran kannattajat eivät olleet yhteiskunnallisissa kannanotoissaan yhtenäisiä. Westermarck itse arveli Prometheuksen kokoukset suositummiksi kuin yhdenkään toisen oppilasjärjestön. Prometheuksessa pidettiin luentoja humanististen aiheiden lisäksi myös teologiasta ja teosofiasta, pitäjinä muun muassa tuleva arkkipiispa Erkki Kaila. 1910-luvun puolivälissä seuran toiminta hiipui samalla kun yhteiskunnallinen tilanne Suomessa kiristyi.Taarna, Jorma: Aatteellisen humanismin historiaa Suomessa. Humanisti 4/1992. Julkaistu uudelleen teoksessa Lisätietoa: Varsinaisesti seura lakkautettiin sisällissodan jälkeen, valtiovallan todettua sen toiminnan propagandistiseksi. Siviilivihkiminen tehtiin Suomessa lailliseksi vuonna 1917 annetulla erillislailla. Uskonnonvapauslaki säädettiin 1922, ja se tuli voimaan vuoden 1923 alusta. Uusi laki salli kansalaisten olla kuulumatta uskonnollisiin yhdyskuntiin. Vasta tämä laki antoi myös ateisteille Suomessa täydet kansalaisoikeudet. Vaatimus valtion ja kirkon erottamisesta ei kuitenkaan toteutunut täysin.Niiniluoto, Ilkka: Ateismi. Teoksessa ==Katso myös== * Prometheus-leiri * Prometheus-leirin tuki == Lähteet == == Kirjallisuutta == * * * Luokka:Suomalaiset uskonnottomien järjestöt
Lindsey Durlacher

Lindsey Durlacher (14. syyskuuta 1974 Evanston, Illinois – 4. kesäkuuta 2011 Denver, Colorado) oli yhdysvaltalainen kreikkalais-roomalaisen tyylin painija. Durlacherin painiuran huipennus oli Guangzhoun MM-kilpailuissa 2006 saavutettu sarjan 55 kg pronssimitali. Kyseisessä turnauksessa Durlacher hävisi välieränsä iranilaiselle Hamid Soryan Reihanpourille, mutta voitti pronssiottelussa bulgarialaisen Venelin Venkovin. Vuoden 2007 MM-kilpailuissa Durlacher oli saman sarjan viides. Pan-Amerikan kisoista hän saavutti sarjan 60 kg hopeaa vuonna 2007 ja Pan-Amerikan mestaruuskilpailuista sarjassa 55 kg kaksi hopeaa ja pronssin. Durlacher menehtyi nukkuessaan 36 vuoden ikäisenä aikaisin lauantaiaamuna 4. kesäkuuta 2011. Hän oli pari päivää aikaisemmin ollut leikkauksessa. Saman vuoden helmikuussa häneltä oli murtunut rintalasta moottorikelkkaonnettomuudessa. Kuolinsyytä ei ole kerrottu julkisuuteen.World medalist Lindsey Durlacher, 36, passed away unexpectedly today in Denver Lindsey Durlacher, decorated Illinois wrestler, dies at 36 == Lähteet == * Profiili foldeak.com:in painitietokannassa * Profiili FILA:n sivustolla * Profiili themat.com === Viitteet === Luokka:Yhdysvaltalaiset kreikkalais- roomalaisen tyylin painijat Luokka:Vuonna 1974 syntyneet Luokka:Vuonna 2011 kuolleet
Totuutta ja tehtävää

Totuutta ja tehtävää voi tarkoittaa seuraavia: *Totuus vai tehtävä eli pullonpyöritys, seurapeli *Totuutta ja tehtävää, Maija Vilkkumaan albumi *"Totuutta ja tehtävää", Maija Vilkkumaan kappale ja single hänen albumiltaan Meikit, ketjut ja vyöt *Totuutta ja tehtävää, Maija Vilkkumaan konserttikiertue
Se ei olekaan niin

Se ei olekaan niin voi tarkoittaa seuraavia: * Se ei olekaan niin, Maija Vilkkumaan albumi * ”Se ei olekaan niin”, saman albumin single
Pampavarpuspöllö

Pampavarpuspöllö (Glaucidium nanum tai Glaucidium nana) on pöllöihin kuuluva lintu. Sitä tavataan Chilessä ja Argentiinassa. Sen luontaista elinpiiriä ovat lauhkean vyöhykkeen metsät ja pensastot, subtrooppiset ja trooppiset pensastot sekä kosteikot, aavikot, maaseudun puutarhat ja kaupunkialueet. Sen on todettu olevan Chilen yleisin pöllö. ==Lähteet== ==Aiheesta muualla== * *Austral Pygmy Owl videos, Internet Bird Collection *Chilen postimerkki, levinneisyyskartta *Austral Pygmy Owl photo gallery, Visual Resources of Ornithology (VIREO) *Photo-Medium Res; Artikkeli, Prba.com Luokka:Varpuspöllöt
Perunvarpuspöllö

Perunvarpuspöllö (Glaucidium peruanum) on pöllöihin kuuluva lintu. Sitä tavataan Chilessä, Ecuadorissa ja Perussa. Sen luontaista elinpiiriä on subtrooppinen ja trooppinen kuiva metsä ja kostea vuoristometsä, kuiva pensasaro, subtrooppinen ja trooppinen kostea pensasaro, subtrooppinen ja trooppinen ylävä pensasaro ja hyvin huonokuntoiset entiset metsät, kosteikot ja kaupunkialueet. ==Lähteet== * === Viitteet === Luokka:Varpuspöllöt
Jan Akkerman (albumi)

Jan Akkerman on hollantilaisen Focus-yhtyeen kitaristina tunnetuksi tulleen Akkermanin sooloalbumi vuodelta 1977. Kyseessä on instrumentaalilevy. Albumin on tuottanut Richard DeBois ja levy-yhtiö on newyorkilainen Atlantic Records. Julkaisuun on osallistunut myös WEA Records B.V., joka on toiminut Hilversumissa. LP-levyjä on valmistettu Saksassa ja tällöin jakelijana on toiminut WEA Musik GmbH, joka on Warner Communicationsin yhtiö. Albumin on äänittänyt Jan Schuurman Soundpush-studioilla Blaricumissa. Jousisoittimet on äänitetty Morgan-studioilla Lontoossa. Miksauksen ovat tehneet Richard DeBois, Jan Schuurman kappaleiden "Angel Watch", "Pavane" ja "Gate to Europe" osalta sekä Jay Denson. Masteroinnin ovat tehneet Henk Horden ja André Leenders EMI:n studioilla Heemstedessä. Levykannen on suunnitellut Rens Benerink ja valokuvan on ottanut Joost Noordhoek. Retusoinnin on tehnyt amsterdamilainen Four Colors -yritys. Jan Akkerman -logon on tehnyt Wim Ballendux. Taiteellisina johtajina ovat toimineet Rens Benerink ja Hans Tonino. Tonino on toiminut myös vastaavana tuottajana. Kitarat on kustomoinut Anno Galema. == Kappaleet == Jan Akkerman on tehnyt kaikki kappaleet ja niiden sovitukset. Jousi- ja huilusovitukset on tehnyt Michael Gibbs. Julkaisija on Radio Tele Music. Sivu 1 # # # Sivu 2 # * # # # == Muusikot == * Jan Akkerman – kitarat * Joachim Kühn – kosketinsoittimet * Cees van der Laarse – basso * Bruno Castelucci – rummut * Pierre van der Linden – rummut kappaleella "Floatin'" * Neppie Noya – lyömäsoittimet Jousisoittajia on johtanut Roger Webb. == Lähteet == * LP-levy Jan Akkerman (Atlantic Records ATL 50 420, 1977) Luokka:Alankomaalaiset albumit Luokka:Vuoden 1977 albumit
BioCity Turku

BioCity Turku on Turun yliopiston ja Åbo Akademin yhteinen biokeskus, joka kokoaa yhteen Turun yliopistojen biotieteisiin ja molekyylilääketieteeseen liittyvän tutkimuksen. BioCity Turku on Biokeskus Suomi -verkoston jäsen. BioCity Turku on vuodesta 1991 alkaen järjestänyt vuosittain kansainvälisen BioCity Symposium -tiedekokouksen ja vuodesta 2004 jakanut parhaalle turkulaiselle biotieteelliselle julkaisulle myönnettävän Elias Tillandz -palkinnon. Vuodesta 2004 BioCity Turun tieteellisenä johtajana on toiminut Turun yliopiston biokemian professori Jyrki Heino. ==Aiheesta muualla== *BioCity Turun kotisivut *Biokeskus Suomen kotisivut == Lähteet == Luokka:Lääketiede Luokka:Suomen tutkimuslaitokset Luokka:Turun yliopisto Luokka:Åbo Akademi
Maurice Garrel

Maurice Garrel (24. helmikuuta 1923 Saint-Servais, Isère, Ranska – 4. kesäkuuta 2011 Pariisi, Ranska) oli ranskalainen elokuvanäyttelijä. Garrel näytteli yli sadassa elokuvassa ja oli ehdolla César-palkinnon saajaksi parhaana sivuosanäyttelijänä kahdesti: 1991 elokuvasta La Discrète (1990) ja 2005 elokuvasta Rois et reine (2004). Garrelin pojista Thierry Garrel on tuottaja ja Philippe Garrel on ohjaaja, lapsenlapset Louis Garrel ja Esther Garrel ovat näyttelijöitä. Elokuvista, joissa hän on näytellyt, on Suomessa esitetty ainakin seuraavat: Tunteeton sydän (Un Coeur en hiver 1992), Terroristiryhmä Nada (Nada 1974), Perijä (1973), Menolippu (1971), Timanttikettu (1968), Pehmeä iho (1964), Naisen, naisen takia (1963), Päivä ja tunti (1963), Kohtalokas sunnuntai (1962), Taistelu saarella (1962) ja Murha jouluyönä (1962). ==Lähteet== Luokka:Ranskalaiset näyttelijät Luokka:Vuonna 1923 syntyneet Luokka:Vuonna 2011 kuolleet
Encore (muusikko)

Encore, oik. Sabine Ohmes (s. 12. elokuuta 1974) on saksalainen laulaja. Hän esiintyy vain ranskaksi. Ohmes otti taiteilijanimensä käyttöön debytoituaan vokalistina Sash!'n kappaleella Encore Une Fois. Se nousi sijalle 2 Britannian singlelistalla. Sooloartistina hän saavutti edellä mainitulla listalla sijoituksen 12 kappaleella Le Disc Jockey. Myöhemmin on julkaistu myös single Le Paradis. Kummatkin on kirjoittanut Sash!'n tuottajakaksikko Ralf Kappmeier ja Thomas Lüdke. Encore on laulanut myös Sash!'n kappaleella Le Soleil Noir, joka löytyy Sash!'n kolmannelta albumilta Trilenium. Encore on myöhemmin esittänyt kappaleesta oman versionsa, joka ei menestynyt. Luokka:Saksalaiset laulajat Luokka:Vuonna 1974 syntyneet Luokka:Elävät henkilöt
Salattu teinielämä

Salattu teinielämä () on Brenda Hamptonin luoma yhdysvaltalainen nuortensarja, jota tehtiin yhteensä viisi tuotantokautta vuosina 2008–2013. Yhdysvalloissa sarjaa esitettiin ABC Family -kanavalla ja Suomessa Nelosella. Sarjan pääosia näyttelivät Shailene Woodley, Ken Baumann ja Daren Kagasoff. == Lähteet == == Aiheesta muualla == * Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset nuortendraamasarjat
RN Caio Mario (1941)

RN Caio Mario () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. == Valmistus == Alus tilattiin OTO:lta Livornosta, missä köli laskettiin 28. syyskuuta 1939. Alus laskettiin vesille 17. elokuuta 1941. == Palvelus == Alus otettiin palvelukseen kelluvana polttoaineproomuna, jonka saksalaiset upottivat 1944 estääkseen sen joutumisen liittoutuneiden käsiin.Whitley, M. J. s. 144 ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
Kultainen kissa

Kultainen kissa on laulaja ja säveltäjä Costin vuonna 1993 julkaistu esikoisalbumi. Sen on tuottanut Ari Vaahtera ja levy-yhtiö on Poko Rekords. Albumilta on julkaistu CD-single Marraskuun poika / "Kultainen kissa". Costin yhtyeen jäsenten lisäksi kappaleiden tekoon ovat osallistuneet Kauko Röyhkä, Martti Salminen, Maritta Kuula ja Eero Laakkonen. Levy on äänitetty kesällä 1993 Voiceman Studiolla. ISRC-tunnus on FIUNP9302001-12. ESEK on tukenut taloudellisesti levyntekoa. Graafisesta suunnittelusta on vastannut Johanna Vainio ja valokuvat on ottanut Osmo Patana. CD-levyn mukana on kahdeksansivuinen vihkonen, jossa on muun muassa kappaleiden sanat. CD-levyjä on valmistanut dcm. == Kappaleet == # # # # # # # # # # # # Kappaleiden sovituksista vastaa esittävä yhtye eli Topi Kurki, Pia Ljungman, Tauno Railo ja Costi Snellman. Kustannusoikeudet omistaa Poplandia Music Oy. == Muusikot == * Costi Snellman – laulu, kosketinsoittimet * Tauno Railo – basso * Topi Kurki – rummut, percussiot * Pia Ljungman – kitara \+ * Marika Liuski – taustalaulu kappaleilla "Katu" ja "Loppu mikä loppu" == Lähteet ja viitteet == * Costin CD-levy Kultainen kissa (Poko Rekords POKOCD 148, 1993) Luokka:Vuoden 1993 esikoisalbumit Luokka:Suomalaiset popalbumit
RN Cornelio Silla (1941)

RN Cornelio Silla () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. == Valmistus == Alus tilattiin Ansaldolta Genovasta, missä köli laskettiin 12. lokakuuta 1939. Alus laskettiin vesille 28. kesäkuuta 1941. == Palvelus == Saksalaiset valtasivat Genovassa aluksen, joka oli noin 84 prosenttisesti valmis. Sen koneet oli kuitenkin poistettu, jotta niitä voitaisiin käyttää Genovassa rakenteilla olevassa lentotukialus Aquilassa. Vallattu alus vaurioitui pahoin liittoutuneiden ilmapommituksessa heinäkuussa 1944 ja se lopulta upposi. Aluksen hylky romutettiin sodan päätyttyä.Whitley, M. J. s. 144 ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
RN Giulio Germanico (1941)

RN Giulio Germanico () oli Regia Marinan eli Italian kuningaskunnan laivaston vuonna 1941 vesille laskettu Capitani Romani -luokan kevyt risteilijä. Aluksen köli laskettiin 11. toukokuuta 1940 ja alus laskettiin vesille 20. heinäkuuta 1941. Alus oli Italian antautuessa 94 prosenttisesti valmis, ja osa miehistöstä oli jo siirretty alukselle. Miehistö yritti estää saksalaisten aluksen valtauksen, mutta se antautui 11. syyskuuta. Laivan rakennustyöt keskeytettiin, ja perääntyvät saksalaiset upottivat aluksen 28. syyskuuta 1944.Whitley, M. J. s. 144 Alus nostettiin 1947, jolloin se nimettiin FV2:ksi ja edelleen 1. maaliskuuta 1951 San Marcoksi ennen modernisointia ja palvelukseen ottoa. Alus palasi palvelukseen 1. tammikuuta 1955, kunnes se 1971 lopullisesti poistettiin. ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät Luokka:Regio Cantiere di Castellammare di Stabia
RN Ottaviano Augusto (1942)

RN Ottaviano Augusto () oli Italian kuninkaallisen laivaston toisen maailmansodan aikana vesille laskettu Capitani Romani -luokan kevyt risteilijä. == Valmistus == Alus tilattiin Anconasta CRT:ltä, missä köli laskettiin 23. syyskuuta 1939. Alus laskettiin vesille 31. toukokuuta 1942 ja se oli lähes valmis Italian antautuessa liittoutuneille. Saksalaiset valtasivat aluksen Anconassa, mutta se upposi liittoutuneiden ilmapommituksessa 1. marraskuuta 1943. Sodan päätyttyä hylky nostettiin ja romutettiin.Whitley, M. J. s. 144 ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
RN Ulpio Traiano (1942)

RN Ulpio Traiano () oli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. == Valmistus == Alus tilattiin CNR:ltä Palermosta, missä köli laskettiin 23. syyskuuta 1939. Alus laskettiin vesille 30. marraskuuta 1942. == Palvelus == Britannian kuninkaallisen laivaston minisukellusveneet upottivat aluksen 3. tammikuuta 1943 sen ollessa viimeisteltävänä Palermossa. Alus upposi katkettuaan kahtia.Whitley, M. J. s. 144 ==Lähteet== * * ===Viitteet=== Luokka:Regia Marinan Capitani Romani -luokan risteilijät Luokka:Italialaiset toisen maailmansodan risteilijät
Maarit Toivanen

Maarit Hannele Toivanen (ent. Toivanen-Koivisto, s. 27. joulukuuta 1954 Helsinki) on suomalainen liike-elämän vaikuttaja. Hän omistaa lapsineen suomalaisen perheyritys Conficap Oy:n, jonka hallituksen puheenjohtajana hän toimii. Toivanen toimi vuosina 2001–2015 Onvest-konsernin toimitusjohtajana ja 2001–2018 hallituksen puheenjohtajana. Hän toimi myös Onvest-konserniin kuuluvan Onninen-perheyrityksen hallituksen jäsenenä vuodesta 1998 ja hallituksen puheenjohtajana vuodesta 2000 vuoteen 2015. Vuonna 2008 Maarit Toivaselle myönnettiin toisena naisena Suomessa vuorineuvoksen arvonimi. ==Ura== Maarit Toivasen vanhemmat olivat vuorineuvos Erkki J. Toivanen ja Anja Toivanen o.s. Auriala (1927–2007), joka oli Onninen-yrityksen perustaja kauppaneuvos Alfred Onnisen tyttärentytär. Toivanen edustaa perheyrityksen neljättä sukupolvea. Koulutukseltaan Toivanen on ekonomi Uppsalan yliopistosta vuodelta 1978. Viitattu 30.11.2014 Valmistumisensa jälkeen hän on toiminut erinäisissä tehtävissä perheyrityksessään. Hän on työskennellyt Onninen Oy:n myyntisihteerinä (1978–1979), ilmastointiostajana (1979–1980), ostajana (1980–1982 ja 1984–1987), Elektro-Sähkö Oy:n myymäläpäällikkönä (1982–1984), Onninen Oy:n tuotepäällikkönä (1987–1988), ostopäällikkönä (1988–1995) ja laatupäällikkönä (1995–1998). Ennen nousemista Onvestin toimitusjohtajaksi Toivanen oli sen kehityspäällikkö (1998–1999), rahoituspäällikkö (1999–2000) ja rahoitusjohtaja (2000–2001). Toivanen on ollut jäsen muun muassa Itellan (2007–2014), Tulikiven (2007–2013), Rautaruukin (2003–2004), Neste Oilin, Pohjolan (2004–2005) ja Suomen Messujen hallituksissa. Hän on myös jäsen Perheyritysten liiton valtuuskunnassa. Hän on ollut Keskuskauppakamarin hallituksen toinen varapuheenjohtaja. Keväällä 2019 Toivanen valittiin Vantaan Viihdeorkesterin puheenjohtajaksi. Vuonna 2006 Talouselämä valitsi Maarit Toivasen Suomen vaikutusvaltaisimmaksi naisjohtajaksi. Toivanen oli myös Helsingin Sanomien "Suomen 100 parasta naista" -listalla vuonna 2011. Aalto- yliopisto nimitti Toivasen kunniatohtoriksi keväällä 2011. Vuonna 2012 hän sai Vantaa-mitalin. Joulukuussa 2014 Toivanen ilmoitti muuttavansa perheineen Portugaliin Suomen perintöverotuksen vuoksi. Keväällä 2018 hän palasi takaisin Suomeen johtamaan jakautuneen Onvestin pohjalta syntynyttä perheyhtiötään Conficapia. ==Ansio- ja kunniamerkit== *Keskuskauppakamarin kultainen ansiomerkki 2008 *Maanpuolustusmitali miekkojen kera 2011 *Perheyritysten liiton kultainen ansiomerkki sinisellä nauhalla 2012 *Vantaa Mitali 2012 *Kauppakamarin ansioristi 2013 *Sotilasansiomitali 2014 *Suomen Leijonan I luokan komentajamerkki 2024https://conficap.com/suomen-leijonan-i-luokan- komentajamerkki-vuorineuvos-maarit-toivaselle/ ==Lähteet== Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1954 syntyneet Luokka:Elävät henkilöt
Jyrki Heino

Jyrki Heino (s. 12. lokakuuta 1958 Rauma) on Turun yliopiston biokemian professori. Vuodesta 2004 Heino on myös toiminut BioCity Turku -biokeskuksen tieteellisenä johtajana. == Tieteellinen ura == Jyrki Heino on tutkinut erityisesti integriinien eli solujen tarttumisreseptorien toimintaa. Turun yliopiston lisäksi hän on työskennellyt tutkijana ulkomailla Massachusettsin yliopistossa ja New Yorkin Sloan-Kettering Cancer Centerissä. Heino on ollut vuodesta 2011 Suomalaisen Tiedeakatemian jäsen.. == Kirjallinen ura == Heino on julkaissut professori Matti Vuennon kanssa oppikirjoja biokemian, solubiologian ja nanoteknologian aloilta. Vuonna 2012 Heino julkaisi rikosromaanin Kellari, jossa ratkotaan murhamysteeriä 1700-luvun lopun Turussa. Päähenkilönä on aktiivipalvelusta vetäytynyt luutnantti Carl Wennehielm. Sama päähenkilö esiintyy myös vuonna 2014 ilmestyneessä teoksessa Kello, missä tutkitaan kadonneen henkilön arvoitusta. Uusi teos, missä seikkailevat samat henkilöt, ilmestyi vuonna 2016. == Julkaisut == * * * === Kaunokirjalliset teokset === * * * == Lähteet == * Kuka kukin on 2009, Otava 2008 * Vem och vad, Schildts 2008 === Viitteet === == Aiheesta muualla == * BioCity Turun kotisivut * Turun yliopiston Biokemian ja elintarvikekemian laitoksen kotisivut Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1958 syntyneet Luokka:Elävät henkilöt Luokka:Suomalaiset biokemistit Luokka:Suomalaiset rikoskirjailijat Luokka:Suomalaiset tietokirjailijat Luokka:Suomalaiset professorit
Cefalù

Cefalù (, , tai Cephaloedis) on italialainen kaupunki ja kunta Palermon metropolikaupungissa Sisilian saaren pohjoisrannikolla. Kaupungin asukasluku on noin 14 000\. Cefalù on tunnettu lomakohde. Vanhankaupungin itäpuolella on Roccavuori. Vanhassakaupungissa on kapeat kadut sekä tuomiokirkko eli Duomo. Kaupungin rantaa pitkin kulkee rantakatu, Lungomare. Kaupungista on matkaa Sisilian pääkaupunkiin Palermoon 70 kilometriä ja Messinaan 185 kilometriä. Stairs-street2.jpg|Katu Cefalùn keskustassa. Cefalù water dragon.jpg|Vesihana kadulla Cefalùn keskustassa. File:Duomo Cefalu msu2017-0795.jpg|Cefalùn katedraali == Lähteet == Luokka:Sisilian kaupungit Luokka:Palermon metropolikaupungin kunnat
Kuuraiset puut

Kuuraiset puut on Maija Vilkkumaan kappale, joka julkaistiin 29. marraskuuta 2010 kolmantena singlenä hänen kuudennelta studioalbumiltaan Kunnes joet muuttaa suuntaa. Kappaleeseen tehtiin musiikkivideo, jonka ohjasi Pete Eklund. == Lähteet == Luokka:Vuoden 2010 kappaleet Luokka:Maija Vilkkumaan kappaleet
Stupidity

Stupidity on brittiläisen rhythm and blues -yhtye Dr. Feelgoodin live-albumi, joka on ilmestynyt vuonna 1976. Yhtye on itse tuottanut albumin. Levy-yhtiö on United Artists Records. Levyn ensimmäisen puoliskon konserttipaikka on Sheffield City Hall ja päivämäärä 23. toukokuuta 1975. Äänityksen on tehnyt Vic Maile The Manor Mobilella. Toisen levypuoliskon konserttipaikka on Southend Kursaal ja päivämäärä 8. marraskuuta 1975. Äänityksen on tehnyt Maile The Island Mobilella. Miksauksen ovat tehneet Dr. Feelgood ja Vic Maile Wembleyn De Lane Lea -studioilla elokuussa 1976. Levykannen on suunnitellut Paul Henry ja valokuvat on ottanut Chris Horler. Värierottelun on tehnyt T.A. Pix Associates. Levykannen kuvassa ovat Dr. Feelgoodin kitaristi ja säveltäjä/sanoittaja Wilko Johnson sekä laulaja Lee Brilleaux. Stupidity oli Britannian albumilistan ensimmäisenä viikon ajan lokakuussa 1976. == Kappaleet == ;A-puoli: Sheffield Side # I’m Talking About You (Chuck Berry) – 1:52 # Twenty Yards Behind (Wilko Johnson) – 1:50 # Stupidity (Solomon Burke) – 2:00 # All Through the City (Wilko Johnson) – 2:44 # I’m a Man (Ellis McDaniel) – 5:05 # Walking the Dog (Rufus Thomas) – 3:05 # She Does It Right (Wilko Johnson) – 2:58 :: Kappaleiden julkaisijat ovat Jewel Music Pub. Co. Ltd. (1, 5); United Artists Music Ltd. (2, 4, 7); Carlin Music Corp. (3) ja Warner Brothers Music Ltd. (6). ;B-puoli: Southend Side # Going Back Home (Wilko Johnson – Mick Green) – 2:55 # I Don’t Mind (Wilko Johnson) – 2:44 # Back in the Night (Wilko Johnson) – 3:04 # I’m a Hog for You (Jerry Leiber / Mike Stoller) – 3:15 # Checkin’ Up on My Baby (Sonny Boy Williamson) – 3:47 # Roxette (Wilko Johnson) – 3:00 :: Kappaleiden julkaisijat ovat United Artists Music Ltd. / Warner Brothers Music Ltd. (1); United Artists Music Ltd. (2, 3, 6); Carlin Music Corp. (4) ja Jewel Music Pub. Co. Ltd. (5). Kappaleiden vaihtoehtoisina niminä on käytetty seuraavia: "Talking About You", "20 Yards Behind", "I'm a Hog For You Baby" ja "Checking Up on My Baby". == Dr. Feelgood == * Wilko Johnson – kitara ja laulu * Lee Brilleaux – laulu ja slide-kitara * John B. Sparks – basso * The Big Figure – rummut ja taustalaulu Levykannen valokuvien ja kuulohavainnon perusteella Brilleaux soittaa myös huuliharppua. == Lähteet == * Dr. Feelgood LP Stupidity (United Arists Records UAS 29990, 1976) === Viitteet === Luokka:Vuoden 1976 konserttitallenteet Luokka:Dr. Feelgoodin albumit
Crossfaith

Crossfaith on japanilainen trance metal- ja metalcore-yhtye, joka muodostettiin vuonna 2006. Crossfaith yhdistelee raskaita metalcore-soundeja synkkiin ja trance-henkisiin syntetisaattoreihin. Vuonna 2009 yhtye julkaisi debyyttialbuminsa The Artificial Theory For The Dramatic Beauty ZESTONE RECORDSin alla. 2011 yhtye julkaisi albumin The Dream, The Space. Yhtye on yksi trance-metalligenren luojista Blood Stain Childin, Project Silencen ja Lost Edenin ohella ja on kehittänyt genreä omalta osaltaan. ==Kokoonpano== *Takemura Kazuki – kitara *Koie Kenta – laulu *Ikegawa Hiroki – basso *Amano Tatsuya – rummut *Tamano Terufumi - kosketinsoittimet, ohjelmointi, taustalaulut ; Groezrock 2013, Belgium File:13-04-27 Groezrock Crossfaith Kenta Koie 05.jpg|Kenta Koie File:13-04-27 Groezrock Crossfaith Kazuki Takemura 06.jpg|Kazuki Takemura File:13-04-27 Groezrock Crossfaith Hiroki Ikegawa 07.jpg|Hiroki Ikegawa File:13-04-27 Groezrock Crossfaith Terufumi Tamano 02.jpg|Terufumi Tamano File:13-04-27 Groezrock Crossfaith Tatsuya Amano 02.jpg|Tatsuya Amano == Diskografia == === Albumit === * The Artificial Theory For The Dramatic Beauty (2009) * The Dream, The Space (2011) * Apocalyze (2013) * Xeno (2015) * Ex Machina (2018) * AЯK (2024) === EPt === * Blueprint of reconstruction (2008) * Zion (2012) * Freedom (2017) * Wipeout (2018) * Species (2020) == Aiheesta muualla == * Yhtyeen myspace Luokka:Japanilaiset metalcore-yhtyeet Luokka:Japanilaiset industrial metal -yhtyeet
Hei tie

Hei tie on Maija Vilkkumaan kappale, joka julkaistiin 20. syyskuuta 2006 ensimmäisenä singlenä hänen kokoelma-albumiltaan Totuutta ja tehtävää. Kappale oli Vilkkumaan ensimmäinen ykkössijalle yltänyt kappale Suomen virallisella singlelistalla. Kappaleeseen tehtiin musiikkivideo, jonka ohjasi Pete Veijalainen. == Lähteet == Luokka:Vuoden 2006 kappaleet Luokka:Maija Vilkkumaan kappaleet Luokka:Suomen singlelistan ykköset
Mä haluun naimisiin

Mä haluun naimisiin on Maija Vilkkumaan kappale, joka julkaistiin kolmantena singlenä 22. joulukuuta 2008 hänen viidenneltä studioalbumiltaan Superpallo. Se nousi Suomen virallisen radiosoittolistan sijalle 19. == Lähteet == Luokka:Vuoden 2008 kappaleet Luokka:Maija Vilkkumaan kappaleet
Sherlock

Sherlock voi tarkoittaa ainakin seuraavia: * Sherlock Holmes, Arthur Conan Doylen luoma fiktiivinen salapoliisi * Jayson Sherlock, australialainen extreme metal -muusikko * John Michael Sherlock, kanadalainen roomalaiskatolinen piispa * Uusi Sherlock (engl. Sherlock), brittiläinen televisiosarja * Sherlock Koira, japanilais-italialainen animaatiosarja vuodelta 1984 * Sherlock-palkinto (ruots. Sherlock-priset), ruotsalainen vuosina 1955–1986 jaettu rikoskirjallisuuspalkinto.
Helkama Kuningaskulkuri

Helkama Kuningaskulkuri on Helkaman valmistama 18-vaihteinen retkipyörä. Pyörä oli pitkään poissa valmistajan mallistosta,Helkama, Kuningaskulkuri kunnes otettiin tuotantoon vuonna 2012. Tämä pyörä tosin poikkesi alkuperäisestä Kuningaskulkurista muun muassa runkomateriaalinsa osalta. ==Historia== Alun perin Kuningaskulkuri oli 12-vaihteinen harjoituskilpapyörä, jonka silloiset tuntomerkit olivat avorenkaat, alle 103 cm akseliväli, mahdollisuus lokasuojien ja tavaratelineen kiinnittämiseen ja alle 11 kg paino ilman näitä. Sen valmistus päättyi 1980-luvulla. Tekniikan Maailma -lehden urheilupyörätestissä Kuningaskulkuri sai täyden viisi tähteä. Kiitosta pyörä sai suurista heijastimista ja ajo-ominaisuuksista, joita kehuttiin vertailupyöristä parhaimmiksi. Moitteita tuli kokoamistyöstä ja takajarrun venymisestä.Tekniikan Maailma 8/1982 Kuningaskulkuria valmistettiin 610 mm ja 565 mm:n korkuisena. 610 mm:n korkuisessa mallissa akseliväli on 1000 mm. Runko on hitsattu sisäpuolisin vahvikkein Reynolds 531 - putkesta, paitsi vuonna 2012 markkinoille tulleessa uudemmassa Kuningaskulkurissa, jossa runko on halvempaa Cromo-terästä. Takahaarukka on Rautaruukin teräksestä ja etuhaarukka Tangen terästä. Kuningaskulkurin komponenteista kammet, etu- ja takavaihtaja, viistoputkessa olevat vaihdevivut, ohjaintangossa olevat jarrukahvat sekä pikalukoin varustetut sivuvetojarrut ovat malliltaan Shimano 600 EX. Edessä on 42- ja 52-hampaiset ketjurattaat ja takana kuusirattainen Shimano-ratasto, jossa seuraavilla hammasmäärillä varustetut ketjurattaat: 13-15-17-19-21-23. Kiekot ovat pikalukollisia matalalaippaisia Shimano-napoja, Weinmann-kevytmetallivanteita, kokoa 20–622 olevia Wolber-renkaita, Presta- tyyppistä venttiiliä käyttävien sisäkumeja ja 36 metallipinnaa käyttäen. Pyörän satula on mallia San Marco Concor. Istuinkannatin, ohjainkannatin ja ohjaustanko ovat japanilaisen Sakaen valmistamat. Ohjaustangon leveys on 415 mm ja ulottuma 100 mm. Vuosimallin 1982 pääväri oli metallinhohtosininen. Tekniikan Maailma -lehden numeron 8/1982 urheilupyörätestissä 610 mm kokoinen Kuningaskulkuri painoi 11,2 kg ja sen silloinen hinta oli 2 590 suomen markkaa. Varusteina paketissa oli pumppu, pulloteline, pullo ja 6 mm kuusiokoloavain. ==Lähteet== Luokka:Helkama
Emil Hasselblatt

Emil Alarik Hasselblatt (3. joulukuuta 1874 Oulu – 24. lokakuuta 1954 Helsinki) oli suomalainen kirjastonhoitaja ja kirjallisuudentutkija. ==Elämäkerta== Hasselblattin vanhemmat olivat hovioikeuden asessori Robert Alarik Hasselblatt ja Emilia Charlotta Sofia Candelin. Hän pääsi ylioppilaaksi 1893 Oulun lyseosta, opiskeli Helsingin yliopistossa ja valmistui filosofian kandidaatiksi ja maisteriksi 1897. Hasselblatt työskenteli vuodesta 1894 lähtien kirjastovirkailijana Helsingin yliopiston kirjastossa ja viimeksi hän toimi siellä vanhempana alikirjastonhoitajana 1924–1941. Työskennellessään Helsingin yliopiston kirjastossa Hasselblatt julkaisi vuonna 1914 yhdessä Henning Söderhjelmin ja Olaf Homénin kanssa salanimellä Tre Herrar salapoliisiromaanin Herr Corpwieth gentleman-detektiv: Hans första äventyr framställda av tre herrar, jonka tapahtumat sijoittuivat yliopiston kirjastoon. ==Yksityiselämä== Emil Hasselblatt oli naimisissa kaksi kertaa: * 1896–1930 Tyra Sylvia Sivénin (k. 1930) kanssa * Vuodesta 1932 alikirjastonhoitaja Liv-Iris Roosin kanssa == Teoksia == ===Omalla nimellä=== * Katalog öfver den svenska litteraturen i Finland samt arbeten på främmande språk af finländske författare eller utgifna i Finland 1901–1905. Skrifter utgivna av Svenska litteratursällskapet i Finland 104. Helsingfors 1912. * Dikt och diktare: Studier och kritiker. Schildt, Helsingfors 1918. * Nationalitet och dikt: Språkfrågan i finlandssvensk poesi. Svenska litteratursällskapet i Finland, Helsingfors 1921. * Festskrift tillägnad Gunnar Castrén den 27 december 1938. Redaktionskommitté Emil Hasselblatt et al. Skrifter utgivna av Svenska litteratursällskapet i Finland 271. Helsingfors 1938. ===Salanimellä ”Tre Herrar”=== ”Tre Herrar” oli Emil Hasselblattin, Olaf Hómenin ja Henning Söderhjelmin yhteinen salanimi. * Herr Corpwieth: Gentleman-detektiv: Hans första äventyr, framställda av Tre Herrar. Schildt, Borgå 1914. * Herra Corpwieth: Herrasmiessalapoliisi: Hänen ensimmäiset seikkailunsa kolmen herran selostamina sekä neljännen suomenkieliseen asuun saattamina. Kaksoisolennon arvoitus, kirjoittanut Mr. C. ja suomentanut hra H. Helsingin yliopiston kirjasto 2003. === Käännöksiä === * Thomas Mann: Tristan: Noveller. Schildt, Helsingfors 1918. * Rudolf Hans Bartsch: De tolv från Steiermarck: Roman. Schildt, Helsingfors 1920. * Rudolf Hans Bartsch: Bitterljuva kärlekshistorier. Schildt, Helsingfors 1921. * Jakob Wassermann: Vändkretsen. Schildt, Helsingfors 1922. == Lähteet == * * * Kertomuksia Helsingin kortteleista, osa 49: Seepra: Herra Corpwieth ratkaisi kirjaröykkiön arvoituksen. Helsingin Sanomat. * Uppslagsverket Finland. Luokka:Suomenruotsalaiset kirjailijat Luokka:Suomalaiset kirjastonhoitajat Luokka:Suomalaiset kirjallisuustieteilijät Luokka:Vuonna 1874 syntyneet Luokka:Vuonna 1954 kuolleet
Olaf Homén

Lars Olaf Homén (6. toukokuuta 1879 Helsinki – 28. lokakuuta 1949 Turku) oli suomalainen kirjastonhoitaja ja Åbo Akademin kirjallisuuden ja runousopin professori. == Elämäkerta == Homénin vanhemmat olivat hovioikeudenneuvos, senaattori Lars Homén ja Anna Ulrika Selina Baarman. Hän pääsi ylioppilaaksi 1897 (Nya svenska läroverket i Helsingfors), opiskeli Helsingin yliopistossa ja valmistui filosofian kandidaatiksi ja maisteriksi 1907 sekä lisensiaatiksi 1914 ja väitteli tohtoriksi vuonna 1919. Homén työskenteli vuodesta 1898 lähtien kirjastovirkailijana Helsingin yliopiston kirjastossa ja viimeksi hän toimi siellä vanhempana amanuenssina 1918–1919. Hän oli Helsingin yliopiston uudemman kirjallisuuden dosenttina 1917–1920 ja toimi Åbo Akademissa ruotsalaisen kirjallisuuden professorina 1919–1921 sekä yleisen kirjallisuuden ja runousopin professorina 1921–1946. Työskennellessään Helsingin yliopiston kirjastossa Homén julkaisi vuonna 1914 yhdessä Henning Söderhjelmin ja Emil Hasselblattin kanssa salanimellä Tre Herrar salapoliisiromaanin Herr Corpwieth gentleman-detektiv: hans första äventyr framställda av tre herrar, jonka tapahtumat sijoittuivat yliopiston kirjastoon. == Teoksia == ===Omalla nimellä=== * Anatole France: Ett historiskt utkast. Konst och kultur 3. Helios, Helsingfors 1906. * Studier i fransk klassicism (1630-1665), väitöskirja. Helsingfors 1914. * De nya författarna. Frågor för dagen VI. Holger Schildt, Borgå 1915. * Från Helsingfors teatrar: Första serien. Essayer och kritiker 1. Söderström, Helsingfors 1915. * Studier i fransk klassicism 2. Söderström, Helsingfors 1916. * I marginalen. Schidt, Helsingfors 1917. * Från Helsingfors teatrar 2. Essayer och kritiker 6. Söderström, Helsingfors 1918. * Från Helsingfors teatrar 3. Essayer och kritiker 7. Söderström, Helsingfors 1919. * Gabriel Lagus: En minnesteckning. Holger Schildt, Helsingfors 1919. * Johan Ludvig Runeberg: Dikter 1830, utgivna av Olaf Hómen. Förlaget Bro, Åbo 1942. * Poetik. Genomsedd och utgiven av Erik Ekelund. Helsingfors 1953. ===Salanimellä ”Tre Herrar”=== ”Tre Herrar” oli Emil Hasselblattin, Olaf Hómenin ja Henning Söderhjelmin yhteinen salanimi. * Herr Corpwieth: Gentleman-detektiv: Hans första äventyr, framställda av Tre Herrar. Schildt, Borgå 1914. * Herra Corpwieth: Herrasmiessalapoliisi: Hänen ensimmäiset seikkailunsa kolmen herran selostamina sekä neljännen suomenkieliseen asuun saattamina. Kaksoisolennon arvoitus, kirjoittanut Mr. C. ja suomentanut hra H. Helsingin yliopiston kirjasto 2003. === Käännöksiä === * Kalevala: Förkortad svensk upplaga. Utgiven av Olaf Hómen. Förlaget Bro, Åbo 1944, 1945, 1947. * Arnold Bennett: Mr. Richard Redgrave, M. A. Moderna detektivromaner 1. Schildt, Helsingfors 1914. == Palkinnot == * SLS:s sällskapets pris 1945 == Lähteet == * * * * Kertomuksia Helsingin kortteleista, osa 49: Seepra: Herra Corpwieth ratkaisi kirjaröykkiön arvoituksen. Helsingin Sanomat. Luokka:Suomenruotsalaiset kirjailijat Luokka:Åbo Akademin professorit Luokka:Vuonna 1879 syntyneet Luokka:Vuonna 1949 kuolleet Luokka:Suomalaiset professorit
Arthur Baar

Arthur Baar (31. maaliskuuta 1890 Wien, Itävalta – 1984 Sveitsi) oli itävaltalainen jalkapallovaikuttaja. Suurimman osan urastaan hän vaikutti wieniläisessä Hakoah Wienissä, jossa toimi jalkapallojaoston johtajana () vuosina 1911–28. Hän toimi myös Hakoahin valmentajana 1925–28. Hän aloitti uransa Akademischer Sportclubissa, jonka perusti 1908. Sieltä hän siirtyi 1911 Hakoahiin, viden joukkueensa juutalaiset jalkapalloilijat Hakoahiin. Vuodesta 1927 vuoteen 1938 hän toimi Hakoahin varapresidenttinä. Anschlussin jälkeen hän siirtyi Palestiinaan. Hän toimi myös Palestiinan jalkapallomaajoukkueen johtajana vuosina 1945–48 ja Israelin jalkapallomaajoukkueen johtajana 1948–54.Persson s. 44–45 ==Lähteet== * ===Viitteet=== Luokka:Itävaltalaiset jalkapallovalmentajat Luokka:Israelin jalkapallo Luokka:Vuonna 1890 syntyneet Luokka:Vuonna 1984 kuolleet